# Referat ordinær generalforsamling d. 6. maj 2019

## Dagsorden

1. **Velkomst v/ Natalia Rogaczewska**

Natalia bød velkommen og gennemgik mødets gang og dagsorden.

1. **Valg af referent, ordstyrer og stemmetæller**

Følgende blev valg: Lone som referent, Sebasatian R som ordstyrer og Amanda som stemmetæller.

1. **Godkendelse af dagsorden**

Dagsordenen blev godkendt uden bemærkninger.

1. **Formandens beretning v/Frida Lundsgaard**

Frida præsenterede highlights fra året der er gået (bilag 1 - slideshow). Præsenterede derudover, at bestyrelsen har besluttet at udarbejde et årshjul ved hvert kick-off, som ramme for bestyrelsens arbejde og korets aktiviteter. Årshjulet bliver lagt ud på GU’s hjemmeside. Frida orienterede derudover, at hun som udgangspunkt ikke planlægger barsel fra formandsposten, men i det tilfælde, det bliver aktuelt, vil alle ansvarsområder bliver fordelt imellem de siddende bestyrelsesmedlemmer. Sidst orienterede Frida om, at bestyrelsen har ønsket at gøre det muligt for koret at lave arrangementer/koncerter i mindre gruppe og at give mere tilbage, fx i form af ”Danmark spiser sammen event”.

1. **Korlederens beretning v/ Kristine Bjørnbak**

Kristine orienterede, at koret aldrig har lydt bedre og indstuderet hurtigere. Stemmegruppemæssigt har det set superfornuftigt ud det seneste år – dog mangler der lidt førstesopraner, hvilket der arbejdes på.

Års-gennemgangForåret 2018 afsluttedes med regn-tema. Et bibelsk tema, som fortsatte himmellegeme-turneen fra efteråret 2017’s stjerner. Vi afsluttede sæsonen med super lyd ved lydmand Frederik Rosenkjær-Wind, som ikke kan gen-bookes til julekoncerter pga. job med Caroline Henderson.

Efteråret 2018 handlede om en dybere mening, som mange af vores sange også rummer. Kristine orienterede, at hun veksler mellem ekstro- og introvert tema og repertoire på flere niveauer. Der tilføjet sange med en passende sværhedsgrad, som koret leverede så godt på, at der langt før sæsonslut var nogenlunde styr på repertoiret. Det gav rigtig meget ro på til julekoncerterne, som igen i år trak to gange fulde huse.

Foråret 2019 vendte vi tilbage til det indadvendte med temaet Tvivl. Temaet har heddet ’Face it ’till you make it’ og handler om at turde se de svære ting i øjnene, også når man tvivler på sig selv.

Hvorfor egentlig repertoire-temaer?

* Skaber mening og sammenhæng
* Giver en ekstra dimension til den musik, vi laver, som også bærer en musikalsk pointe i sig selv
* Gør det nemmere at fortælle historier om os på sociale medier
* Gør det nemmere at opbygge koncerter
* Er inspireret af kirkemusik i øvrigt og hvordan man arbejder, når man er sej og dygtig
* Stimulerer den intellektuelle side, som nogle kormedlemmer også ønsker at have med til kor

Kor-fraktionerKristine orienterede om arbejde med korstørrelse – og små grupper, som har resulteret i to jobs med hhv. 15 og 12 sangere. Et arbejde, som også bestyrelsen har ønsket at eksperimentere med. Kristine orienterede, at det var gået virkelig godt, og at det har styrket koret som sangere. Derfor vil Kristine vil fortsætte arbejdet med korstørrelse og små grupper.

RepertoireKristine orienterede, at hun gennem de sidste 3-4 år haft som princip, at der måtte være 1 enkelt ny sang pr. sæson, som ikke er gospel. Netop de sange er meget populære hos både kor og publikum, hvorfor flere overlever længe. Dette forår var der sange, som viste sig ikke at fungere, og sange som måtte af (fx Man in the Mirror). Kristine orienterede, at hun altid søger et afbalanceret repertoire med tekster, som hun kan stå inde for.

KorrejseKristine orienterede om, at hun er begyndt at forberede rejsen til oktober for at undgå stress i efteråret. Forberedelsen kræver mere fokus på bevægelse og på skarphed i stemmerne. Det har ikke kun noget med rejsen at gøre, men også fordi GU er et kor, der er dygtigere end gennemsnittet. Derfor er der og vil der være fokus på klang og fysiske øvelser.

Kristine sluttede af med at konstatere, at koret er både sjovt og dygtigt at arbejde med.

1. Gennemgang af regnskab og budget v/ Jan Nordkvist
	1. godkendelse af regnskab 2018
	2. gennemgang af budget 2019

Regnskab og budget blev godkendt. Det blev positivt bemærket blandt GF, at GU har tjent lidt over 100.000 kr. på koncerter. Derudover orienterede Jan, at GU har fået 20.000 kr. i tilskud fra Københavns Kommune (KK). Det kræver meget arbejde at få tilskuddet, som forhindrer GU i at bruge (for mange) penge på alt der ikke er direkte og konkrete kor-udgifter, som fx leje af lokaler til fester mm.

Under dette punkt meddelte Jan også, at han ønsker at trække sig fra bestyrelsen. Jan blev anerkendt med kærlighed fra hele koret og særligt bestyrelsen for sin store indsats i bestyrelsens arbejde.

1. **Status fra Rejseudvalget v/ Kirstine og Majbritt**

GU er officielt tilmeldt og godkendt til deltagelse ved festivalen.

Der er købt flybilletter til samtlige 40 tilmeldte. Det er stadig muligt at tilmelde sig turen, hvis man endnu ikke har gjort dette, og hvis man optages i koret efter sommerferien. I tilfælde af at man alligevel ikke kan deltage må man kontakte rejseudvalget direkte.

Flytiderne kan man finde på FB under eventet for turen. Det undersøges desuden om det er muligt at lave flashmob/optrædener i lufthavnen ved afgang. Mere info følger i øvrigt til efteråret.

Jan orienterede under dette punkt, at bestyrelsen har besluttet at give mulighed for forskellige løsninger skulle man ikke have råd til at betale hele beløbet på én gang for Calella. Det er vigtigt for bestyrelsen at få så mange som muligt med fra koret. GF tilkendegav sin støtte til den beslutning. I så fald skal man kontakte Jan for yderligere info.

1. **Status fra Festudvalget v/ Lone Andersson**

Festudvalget består af Sofie, Evina, Pia, Camilla og Shilan. Lone orienterede om bestyrelsens beslutning om at holde to faste årlige fester i forlængelse af hver sæson. Næste arrangement er således sommerfesten den 22. juni. Desuden adhoc/mindre arrangementer, som festudvalget også står for, som fx i forbindelse med koncerterne og korlørdage og –weekender. Der er ikke afsat fast budget til festerne, men besluttes fra gang til gang.

1. **Vedtægter** (forslag til ændringer skal være bestyrelsen i hænde 14 dage før GF)

Ingen indkomne forslag.

1. **Valg til bestyrelsen og bestyrelsens sammensætning.**

I bestyrelsen genopstillinger: Frida (formand), Jeanette (medlemsansvarlig), Lone (sociale arrangementer), Shilan (PR) og Natalia (sekretariat).

GF genvalgte den siddende bestyrelse – med undtagelse af Jan. Camilla har stillet op til den ledige post i forlængelse af Jans udtrædelse. Der blev givet frist på 14 dage, uden indkomne opstillinger. Camilla er således valgt til bestyrelsen, som herefter konstituere sig.

1. **Fastsættelse af kontingent**

Bestyrelsen foreslog at fastholdelse kontingent på 800 kr./sæson. GF godkendte dette.

1. **Valg af revisor**

Annemette W. Knudsen genopstillede og blev valgt af GF.

1. **Indkomne forslag**

Der var ingen konkrete forslag, men bestyrelsen havde modtaget en række bemærkninger, som blev præsenteret og gennemgået (bilag 2). Bestyrelsen udtrykte taknemmelighed for alle input, da bestyrelsen ser det som en forudsætning for at kunne udføre sin arbejde bedst muligt. Bestyrelsen gjorde pointerede, at man altid kan komme til alle medlemmer i bestyrelsen, såfremt man har noget på hjerte.

Bestyrelsen præsenterede derudover en række tiltag, som den vil igangsætte (bilag 1, slide 23)

1. **Eventuelt**

Ingen bemærkninger

GF blev lukket med tak for god debat og masser af engagement.